Narodna skupština
20041113

Dame i gospodo, moram da konstatujem da je predlagač prihvatio veliki broj amandmana koje su poslanici podneli na ovaj predlog zakona. Negde oko 60 amandmana je prihvaćeno, što me sa jedne strane raduje, međutim, sa druge strane ostaje rezerva da je ovaj zakon ipak ostao nedorečen. Jer, ako se uzme u obzir da su poslanici imali vrlo malo vremena da pripreme amandmane, da je ovaj predlog došao nekako preko reda i iznenada, ostaje rezerva da će mnoge odredbe ostati nedorečene, jer bi poslanici u suprotnom imali više vremena i mogli bi da napišu veći broj amandmana, naravno kvalitetnih amandmana, koji bi mogli da poprave ovaj predlog zakona. Što se tiče mog amandmana, on je podnet na član 20. gde sam predvideo da se u prvom stavu reči "domaće države" zamene rečima "Republike Srbije". Da bude jasno i našim gledaocima, član 20. stav 1.